|  |  |  |  |  |  |
| --- | --- | --- | --- | --- | --- |
|  |  | | |  |  |
|  |  | | |  |  |
|  |  | | |  |  |
|  |  | | |  |  |
| **Grunneiere** **Farsund kommune** |  | | |  |  |
|  | |  | | |
|  |  |  | | | |
|  |  |  | | | |

Info til grunneiere/kommunen pr. 27. mai 2021

**Prosjektverksted og naturvandring rundt Nesheimsumpen – oppdatert versjon**


Er du grunneier ved Nesheimsumpen i Nesheimvannet naturreservat, eller har du interesse for dette området av andre grunner?

Da er du invitert til et prosjektverksted fra 3. til 9 juni i Herredshuset i Vanse og en naturvandring på Nesheim 5. juni!

I tillegg ønsker prosjektlederen å møte deg der du ønsker.

**Siste nytt om vandringen 5. juni**

Vi har tidligere sendt ut en orientering om natur- og kulturvandringen ved Nesheimsumpen. Flere har kommet med tilbakemeldinger, om at turen bør være kortere og at det kan være utfordringer pga. vannforhold og beitedyr. Vi setter stor pris på deres innspill og legger opp til en kortere tur med start 5. juni kl 10 på Nesheimtunet. Peggy vurderer detaljer med dem som blir berørt dagene før.



**Prosjektverksted i Herredshuset og mulighet for individuelle innspill/befaringer**

Programmet for prosjektverkstedet i Herredshus Vanse fra 3. til 9. Juni 2021 ser slikt ut:

|  |  |  |
| --- | --- | --- |
| **Dato** | **Tid** | **Beskivelse** |
| Torsdag, 3. juni | 18:00 – 18:30 18:30 – 21:00 | Åpning av prosjektverkstedet Åpent verksted |
| Fredag, 4. juni | 18:00 – 21:00 | Fagbidrag og planarbeid, tema: *Vannforhold, biomangfold og fuglelivet i Nesheimsumpen – hva er status og hva kan vi gjøre?* Med Børre Dervo & Anna Nilsson, NINA; Peggy Zinke, Sciencemonastery AS |
| Lørdag, 5. juni | 10:00 – 15:00 | Natur- og kulturlandskapsvandring rundt Nesheimsumpen.  Med Runar Jåbekk (Natur og fritid) og flere eksperter  Oppmøte: kl 10:00 på Nesheimtunet |
| Søndag, 6. juni | 14:00 – 19:00 | Åpent verksted |
| Mandag, 7. juni | 9:00 – 14:00  18:00 – 21:00 | Individuelle samtaler/befaring med grunneiere i Nesheimsumpen etter personlig avtale\*  Fagbidrag og planarbeid, tema:  *Vern av vann, våtmark og myr i jordbruksområder – hva skal til for å få det til å fungere?* Med Aud Irene Vatland (jordbrukssjef Farsund kommune) og Peggy Zinke, Sciencemonastery AS |
| Tirsdag, 8. juni | 8:00 – 21:00 | Individuelle samtaler/befaring med grunneiere i Nesheimsumpen etter personlig avtale\* |
| Onsdag, 9. juni | 7:00 – 13:00  18:00 – 20:30 20:30 – 21:00 | Individuelle samtaler/befaring med grunneiere i Nesheimsumpen etter personlig avtale\*  Åpent verksted Avslutning av verkstedet og kort info om veien videre |

**Hvorfor arrangerer vi prosjektverksted?**

Det er fordi vi ønsker å finne gode løsninger for vannforvaltning og tiltak i Nesheimsumpen sammen med grunneierne!

Vi ønsker dialog i et område hvor det har vært uløste utfordringer, konflikter og grunnlag for frustrasjon gjennom mange år. I prosjektverkstedet og under vandringen skal vi utveksle kunnskap og synspunkter på tilstanden i Nesheimsumpen når det gjelder biomangfold, vannforhold og gjengroing, samtidig som vi lufter ulike muligheter og forslag til tiltak.

Vi ønsker en åpen og kreativ prosess.

I det ‘åpne verkstedet’ vil det være kart, infomateriale og stasjoner for at den enkelte kan komme med forslag og innspill til andres forslag. Det er åpent slik at du kan stikke innom en snartur, eller sitte ned og lufte spørsmål og idéer. Pegggy vil samle opp innspill slik at det blir tatt vare på og tilflyter videre prosess, vernemyndigheten og Farsund kommune

Vi har et strukturert program fordi vi ønsker å nå noen mål. Under postene ‘fagbidrag’ og ‘planarbeid’ er det ønskelig at deltakere er til stede minst fra kl 18:00-20:00, helst til 21:00.

Disse kveldene ser cirka slikt ut:

* Kl 18:00-18:30 Introduksjon og bli kjent-runde
* Kl 18:30-19:00 Fagpresentasjon eller gjennomgang av aktuelt tema (på impuls)
* Kl 19:00-20:00 Planarbeid med følgende prosedyre: Formulering av problemstilling, idéstorming, diskusjon av idéer og forslag og identifisering av løsningsforslag
* Kl 20:00-21:00 Åpent for uformelle samtaler.

Peggy vil ta kontakt med grunneierne for en befaring eller møte med den enkelte mellom 3. og 9. juni, i tillegg til prosjektverkstedet og vandringen.

**Kontakt og veien videre**

Prosjektet skal munne ut i en tiltaksplan for vannforvaltning i Nesheimsumpen.

Prosjektverkstedet og naturvandringen blir organisert av Peggy Zinke (Sciencemonastery AS, Trondheim) etter oppdrag fra Statsforvalteren i Agder. Arbeidet skjer i samarbeid med Statsforvalteren, Farsund kommune, to forskere og lokale partnere, med finansiell støtte fra Miljødirektoratet/Statsforvalteren.

Ta gjerne kontakt med prosjektleder Peggy hvis du har noe på hjertet i sakens anledning!

Peggy Zinke (PhD)  
Mobil: 99302344  
Epost: peggy.zinke@sciencemonastery.com

Prosjektansvarlig hos Statsforvalteren i Agder er Bjørn Vikøyr, som vil delta på naturvandringen og deler av det øvrige programmet.